সব্যসাচী চক্রবর্তী বাংলার সবচেয়ে আদরণীয় এবং সম্মানিত অভিনেতাদের অন্যতম। তাঁর কয়েক দশকের অভিনয় জীবনে এমন বহু চরিত্রে তাঁকে দেখা গিয়েছে যেগুলি তাঁর অভিনয়গুণে খানিকটা এবং খানিকটা টেক্সট-এর গুণমানে কাল্ট হয়ে উঠেছে, সে ‘তেরো পার্বণ’-এর গোরা হোক বা ‘ফেলুদা’। তাই অনেকদিন পরে যখন সব্যসাচী চক্রবর্তী আবারও মঞ্চে আসছেন, তখন কলকাতার নাট্যমোদী দর্শকমহলে একটাই কথা শোনা যাচ্ছে— ফেলুদা আসছেন মঞ্চে।